*Projekts*

(Ministru kabineta

2020.gada \_\_\_ . \_\_\_\_\_\_\_\_\_\_

rīkojums Nr. \_\_\_\_\_\_\_\_)

#### **Nemateriālā kultūras mantojuma saglabāšanas**

#### **un attīstības plāns 2020.gadam**

Rīga, 2020

**Satura rādītājs**

I. Kopsavilkums 3

II.Situācijas raksturojums 3

III. Plāna sasaiste ar citiem tiesību aktiem 4

IV. Plāna mērķis un uzdevumi 5

V. 2019.gada nemateriālā kultūras mantojuma pasākumi un to izpilde 5

VI. Nemateriālā kultūras mantojuma saglabāšanas un attīstības pasākumi 2020.gadam 11

VII. Ietekmes novērtējums uz valsts un pašvaldību budžetu 17

**Izmantotie saīsinājumi:**

**DU** Daugavpils universitāte

IZM Izglītības un zinātnes ministrija

JVLMA Jāzepa Vītola Latvijas Mūzikas akadēmija

KISC Kultūras informācijas sistēmu centrs

KM Kultūras ministrija

LEBM Latvijas Etnogrāfiskais brīvdabas muzejs

LFK Latviešu folkloras krātuve

Latvija 2030 Latvijas ilgtspējīgas attīstības stratēģija līdz 2030.gadam

LIAA Latvijas Investīciju un attīstības aģentūra

LKA Latvijas Kultūras akadēmija

LKK Latvijas Kultūras koledža

LMA Latvijas Mākslas akadēmija

LNB Latvijas Nacionālā bibliotēka

LNKC Latvijas Nacionālais kultūras centrs

LPS Latvijas Pašvaldību savienība

LU Latvijas Universitāte

NAP 2020 Latvijas Nacionālais attīstības plāns 2014. – 2020.gadam

NKM Nemateriālais kultūras mantojums

NVO Nevalstiskās organizācijas

RTA Rēzeknes Tehnoloģiju akadēmija

UNESCO LNK Apvienoto Nāciju Izglītības, zinātnes un kultūras organizācijas

Latvijas Nacionālā komisija

VARAM Vides aizsardzības un reģionālās attīstības ministrija

VISC Valsts izglītības satura centrs

VKKF Valsts kultūrkapitāla fonds

ZM Zemkopības ministrija

I. Kopsavilkums

Nemateriālā kultūras mantojuma (turpmāk – NKM) saglabāšanas un attīstības plāns 2020.gadam (turpmāk – plāns) ir nacionālā līmeņa vidējā termiņa attīstības politikas plānošanas dokuments, kas izstrādāts, pamatojoties uz Nemateriālā kultūras mantojuma likuma (turpmāk – NKM likums) 9.panta pirmo un otro daļu. Saskaņā ar Nemateriālā kultūras mantojuma likuma 9.panta otro daļu plāns uz septiņiem gadiem nosaka valsts mērķus nemateriālā kultūras mantojuma ilgtspējas nodrošināšanā, paredzot juridiskus, administratīvus, organizatoriskus pasākumus, kā arī to finansiālu nodrošinājumu, kā arī pasākums, lai nodrošinātu nemateriālā kultūras mantojuma ilgtspēju.

Ņemot vērā, ka hierarhiski augstāku plānošanas dokumentu termiņš beidzas 2020.gadā (sk. arī plāna III. nodaļu), tad plāns tiek dalīts vairākos posmos, proti, viens posms – plāns 2020.gadam un otrs posms no 2021. līdz 2027.gadam. Šāds plāna dalījums izvēlēts, jo pirmajam posmam nav jāplāno papildus valsts budžetu.

# **II. Situācijas raksturojums**

Apvienoto Nāciju izglītības, zinātnes un kultūras organizācija (turpmāk – UNESCO) Ģenerālā konference 2003.gada 17.oktobrī pieņēma Konvenciju par nemateriālā kultūras mantojuma saglabāšanu (turpmāk – Konvencija), atzīstot cilvēces NKM nozīmību līdztekus materiālajam kultūras un dabas mantojumam, kā arī tā apdraudētību globalizācijas un citu procesu ietekmē. Latvija aktīvi piedalījās Konvencijas izstrādē un kā astotā valsts pievienojās tai 2005.gadā(līdz 2018.gada maijam Konvencijai pievienojušās 178 pasaules valstis)[[1]](#footnote-1).

Konvencijas mērķis – saglabāt NKM, nodrošināt cieņu pret attiecīgo kopienu, grupu un indivīdu, veidot izpratni par NKM nozīmi vietējā, nacionālā un starptautiskā līmenī, nodrošinot tā savstarpēju atzīšanu, kā arī starptautisku sadarbību un palīdzību. Dalībvalstu pienākumi saskaņā ar Konvenciju – īstenot nepieciešamos pasākumus, lai nodrošinātu tās teritorijā esošā NKM saglabāšanu; identificēt un definēt dažādos tās teritorijā esošos NKM elementus, piedaloties kopienām, grupām un attiecīgajām nevalstiskajām organizācijām. Nozīmīgākie Konvencijā noteiktie saglabāšanas pasākumi Konvencijas dalībvalstīm ir nacionālā līmeņa viena vai vairāku NKM sarakstu izveide, atbilstošas politikas un ar to saistīto tiesību aktu izstrādāšana un programmu īstenošana, cilvēkresursu un infrastruktūras kapacitātes stiprināšana NKM izpausmju dzīvo formu saglabāšanai, tālāknodošanai un aizsardzībai. Latvija piedalās Konvencijas īstenošanā gan nacionālā, gan starptautiskā līmenī, un plāns tiek veidots saskaņā ar Konvencijas īstenošanas vadlīniju sasniedzamajiem rezultātiem (caurviju, pēctecības princips).

Konvencijā paredzēto saistību izpildi Latvijā koordinē KM, iesaistot kopienas, nevalstiskās organizācijas, augstākās izglītības un pētniecības iestādes, kā arī valsts un pašvaldību institūcijas. Sekmīgai Latvijas NKM saglabāšanai un attīstībai ilgtermiņā nozīmīga ir KM pārraudzībā esošo kultūras, kultūrizglītības un atmiņas institūciju (muzeji, arhīvi, bibliotēkas, u.c.) līdzdalība.

2016.gada 1.decembrī Latvijā spēkā stājās NKM likums ar uzdevumu izveidot institucionāli organizatorisko sistēmu, kas nodrošinātu NKM saglabāšanas mērķtiecīgam atbalstam nepieciešamo vidi un apstākļus, kā arī rosinātu dialogu sabiedrībā. NKM saglabāšanai, jo īpaši tā vērtības nostiprināšanai, atpazīstamības veicināšanai un sabiedrības izglītošanai, Latvijā izveidots Nacionālais NKM saraksts, kas atspoguļo kultūras daudzveidību, apliecina un veicina cilvēka radošumu, zināšanas un prasmes. Kopš NKM likuma ieviešanas, Nacionālajā NKM sarakstā iekļauti 19 NKM elementi. Konvencijas starptautiskajos sarakstos iekļauta Suitu kultūrtelpa (NKM elementu, kam jānodrošina neatliekama saglabāšana, sarakstā) un Dziesmu un deju svētku tradīcija un tās simbolisms (Cilvēces NKM reprezentatīvajā sarakstā, pieteikums iesniegts kā starpnacionālais pieteikums kopā ar Lietuvu un Igauniju).[[2]](#footnote-2) Plāna īstenošanas ietvaros Latvija ierosinās pieteikt jaunus konkrētus NKM elementus Konvencijas starptautiskajiem sarakstiem.[[3]](#footnote-3)

**III. Plāna sasaiste ar citiem tiesību aktiem**

**Likums** **„**[**Par Apvienoto Nāciju Izglītības, zinātnes un kultūras organizācijas Konvenciju par nemateriālā kultūras mantojuma saglabāšanu**](https://likumi.lv/ta/id/97912-par-apvienoto-naciju-izglitibas-zinatnes-un-kulturas-organizacijas-konvenciju-par-nemateriala-kulturas-mantojuma-saglabasanu)**”** nosaka, ka Latvijā ir pieņemta un apstiprināta Konvencija, kas Latvijā stājās spēkā 2006.gada 20.aprīlī. 2003.gadā Igaunijas, Latvijas un Lietuvas Dziesmu un deju svētku tradīcijas procesu un simbolismu UNESCO pasludināja par Cilvēces mutvārdu un nemateriālā kultūras mantojumu meistardarbu. Piesakot Dziesmu un deju svētku tradīciju UNESCO, Baltijas valstis vienlaikus uzņēmās atbildību pastiprināti rūpēties par tradīcijas unikālajām vērtībām. Kopš Latvijas valsts pievienošanās Konvencijai 2004.gada 25.novembrī, Dziesmu un deju svētku tradīcija kā starptautiski atzīta nemateriālā kultūras mantojuma vērtība saglabājama atbilstoši starptautiskajam tiesiskajam regulējumam.

**Latvijas ilgtspējīgas attīstības stratēģija līdz 2030.gadam** (apstiprināta Saeimā 2010.gada 10.jūnijā). Tajā kā pirmā prioritāte noteikta Latvijas kultūras telpas attīstība. Prioritātes ietvaros izvirzīts mērķis – saglabāt un attīstīt Latvijas kultūras kapitālu un veicināt piederības izjūtu Latvijas kultūras telpai, attīstot sabiedrības radošumā balstītu konkurētspējīgu nacionālo identitāti un veidojot Latvijā kvalitatīvu kultūrvidi.

**Latvijas Nacionālais attīstības plāns 2014. – 2020.gadam** (apstiprināts Saeimā 2012.gada 20.decembrī) ir hierarhiski augstākais nacionāla līmeņa vidēja termiņa plānošanas dokuments, kas ir cieši saistīts ar Latvijas ilgtspējīgas attīstības stratēģiju līdz 2030.gadam un Latvijas Nacionālo reformu programmu „Eiropa 2020” stratēģijas īstenošanai. Eiropas Savienības un citu ārvalstu finanšu instrumentu finansējuma plānošanas dokumentu izstrāde 2014. – 2020.gadam notiek, pamatojoties uz Latvijas Nacionālais attīstības plānā 2014. – 2020.gadam noteiktajām prioritātēm un mērķiem. Latvijas Nacionālajā attīstības plānā 2014. – 2020.gadam kā vadmotīvs izvirzīts ekonomikas izrāviens katra Latvijas iedzīvotāja un valsts labklājības pieaugumam, un noteiktas trīs prioritātes: Tautas saimniecības izaugsme, Cilvēka drošumspēja un Izaugsmi atbalstošas teritorijas. Latvijas Nacionālais attīstības plāns 2014. – 2020.gadam izvirza mērķi – veicināt iedzīvotāju piederību, pilsonisko apziņu un lepnumu par savu valsti un tautu, kas paredz sabiedrības iesaisti Dziesmu un deju svētku tradīcijas saglabāšanā Latvijā. Savukārt rīcības virzienā „Dabas un kultūras kapitāla ilgtspējīga apsaimniekošana” noteikts uzdevums: „Atbalsts kultūras iestāžu, vietējo uzņēmēju un tradicionālo amatnieku darbībai, veidojot produktus un pakalpojumus uz materiālā un nemateriālā kultūras mantojuma bāzes”.

**Kultūrpolitikas pamatnostādnes 2014. – 2020.gadam „Radošā Latvija”** (apstiprinātas ar Ministru kabineta 2014.gada 29.jūlija rīkojumu Nr.401): pamatnostādnēs ietverti četri stratēģiskie mērķi: kultūras kapitāla saglabāšana un attīstība, sabiedrībai līdzdarbojoties kultūras procesos; kultūras un radošās industrijas; radošums mūžizglītībā un uz darba tirgu orientēta kultūrizglītība; konkurētspējīgas kultūras un radošās industrijas; radošas teritorijas un kultūras pakalpojumu pieejamība.

**Valdības rīcības plāns** **Deklarācijas par Artura Krišjāņa Kariņa vadītā Ministru kabineta iecerēto darbu īstenošanai** (apstiprināts ar Ministru kabineta 2019.gada 7.maija rīkojumu Nr.210). Rīcības jomā „Latvijas cilvēki, Kultūras un nacionālā identitāte” uzdevums – Pilnveidot atbalsta mehānismus Nemateriālā kultūras mantojuma sarakstā iekļauto vērtību pārmantojamībai.

**IV. Plāna mērķis un uzdevumi**

Plāna mērķis: nodrošināt nemateriālā kultūras mantojuma ilgtspēju, stiprinot NKM saglabāšanas mērķtiecīgam atbalstam nepieciešamo vidi un apstākļus, iesaistot sabiedrību un koordinējot valsts pārvaldes, pašvaldību un institūciju sadarbību NKM elementu atklāšanā, pētīšanā, popularizēšanā un saglabāšanā.

1. Rīcības virziens: NKM sarakstā iekļauto elementu ilgtspējas atbalstīšana, Konvencijas sarakstā iekļauto elementu ilgtspējas atbalstīšana;
2. Rīcības virziens: NKM atklāšana (identificēšana), dokumentēšana un pētniecība;
3. Rīcības virziens: NKM iedzīvināšana, vērtības nostiprināšana, attīstīšana un popularizēšana;
4. Rīcības virziens: sabiedrības izglītošana (formālā un neformālā izglītība), speciālistu un pedagogu sagatavošana, kopienu iesaiste izglītības programmu veidošana un īstenošana;
5. Rīcības virziens: cita veida administratīvi, juridiski, metodiski, finansiāli atbalsta pasākumi NKM saglabāšanā iesaistītajām institūcijām.

**V. 2019.gada nemateriālā kultūras mantojuma pasākumi un to izpilde**

Lai veiksmīgi īstenotu NKM attīstību, NKM pasākumi tika plānoti un īstenoti arī 2019.gadā. NKM pasākumi 2019.gadam bija strukturēti saskaņā ar NKM 9.panta otrajā daļā noteiktajiem kritērijiem. NKM pasākumi 2019.gadam bija paredzēti un ir īstenoti šādos virzienos:

|  |  |  |  |  |  |  |
| --- | --- | --- | --- | --- | --- | --- |
| **Mērķis** | | **Nodrošināt NKM ilgtspēju, stiprinot NKM saglabāšanas mērķtiecīgam atbalstam nepieciešamo vidi un apstākļus, iesaistot sabiedrību un koordinējot valsts pārvaldes, pašvaldību un institūciju sadarbību NKM elementu atklāšanā, pētīšanā, popularizēšanā un saglabāšanā** | | | | |
| **Politikas rezultāts un rezultatīvie rādītāji** | | **Nodrošināta NKM apzināšana, saglabāšana, sabiedrības izglītošana** | | | | |
| **1. Rīcības virziens** | | **Nacionālajā NKM sarakstā un Konvencijas sarakstos iekļauto NKM elementu ilgtspējas nodrošināšana** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde 2019.gadā |
| 1.1. | Nodrošināt pieteikumu iesniegšanu NKM elementu iekļaušanai Nacionālajā NKM sarakstā | Reizi gadā izsludināta pieteikumu iesniegšana | Iesniegti un izvērtēti vismaz 3 pieteikumi | LNKC  NKM padome | KM | NKM sarakstā ierakstīti 3 elementi  **–** „Nēģu ķeršanas un apstrādes prasmes Carnikavā”  –„Pededzes pagasta pareizticīgo iedzīvotāju tradicionālais kāzu rituāls”;  – „Maija dievkalpojumi pie ceļmalu krustiem Dagdas novada Andrupenes un Šķaunes pagastos” |
| 1.2. | Nodrošināt fiziskām un juridiskām personām pretendēt uz finansējumu VKKF noteiktajā kārtībā NKM sarakstā un Konvencijas sarakstos iekļauto elementu saglabāšanai | Reizi gadā izsludināts viens projektu konkurss | Konkursa kārtībā izvērtēti pieteikumi, piešķirts finansējums | VKKF | KM | 1) atbalstīti 4 projekti, kas saistīti ar pieteikumi sagatavošanu  NKM sarakstam (3 300 *euro*)  2) projektu konkursos atbalstītas NKM sarakstā iekļautās vērtības: Suitu, Rucavas, Upītes, lībiešu kultūrtelpas, tradicionālo instrumentu spēle  (37 540 *euro*) |
| 1.3. | Nodrošināt atvērtās piekļuves repozitoriju, t.sk., LFK digitālā arhīva garamantas.lv, darbību, uzturēt datu bāzes atklātā un dokumentētā NKM popularizēšanai | Sabiedrībai ir brīvi pieejami lietošanai NKM materiāli | Ieskenētas, aprakstītas un tiešsaistē publicētas NKM datu kopas | LFK |  | LFK digitālais arhīvs „Garamantas.lv” tiek regulāri papildināts un ir brīvi pieejams ikvienam interesentam |
| 1.4. | Uzsākt darbu pie NKM digitālās platformas izstrādes | Uzsākts darbs pie digitālās platformas izstrādes | Izstrādāta NKM digitālās platformas izveides specifikācija | KISC | LNKC | Izstrādāta NKM digitālās platformas specifikācija |
| 1.5. | Turpināt attīstīt digitālo platformu „Katram savu tautas tērpu” | Platformas darbība izvērtēta, uzlabots piedāvājums sabiedrībai | Platformas darbība izvērtēta, uzlabots piedāvājums sabiedrībai | LNKC | NVO | Platformas darbība izvērtēta |
| **2. Rīcības virziens** | | **NKM elementu atklāšana (identificēšana), dokumentēšana un pētniecība** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde  2019.gadā |
| 2.1. | Veicināt NKM pētniecību savas iestādes kompetences ietvaros | Publicēti pētījumi, zinātniskas monogrāfijas | Izdotas grāmatas – zinātniskas monogrāfijas un folkloras materiālu publicējumi | LFK  LKA  JVLMA  LU | LU LFMI izdevniecība, apgāds Zinātne | Izdotas grāmatas  – „Vilka tēls latvju dainās” LFK, LU LFMI),  – „LU kolekcijas Latviešu folkloras krātuvē” (LFK, LU LFMI),  – „Somu aušanas grāmata” (apgāds „Zinātne”),  – „Evalds Vasilevskis” (Pūdnīku skūla),  – „Dagdys nūvoda pyura skeinis gruomota” (Dagdas pašvaldība) |
| 2.2. | Nodrošināt LFK lasītavas pieejamību lasītājiem | LFK lasītavā darbadienā pieejami folkloras materiālu oriģināli, katalogi, ar folkloristiku saistītā literatūra, kā arī ekspertu – LFK pētnieku konsultācijas | LFK lasītava atvērta ik darbdienu | LFK |  | Nodrošināta LFK lasītavas pieejamība lasītājiem un pētniekiem |
| **3. Rīcības virziens** | | **NKM iedzīvināšana, vērtības nostiprināšana, attīstīšana un popularizēšana** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde  2019.gadā |
| 3.1. | Sarīkot NKM apliecinājumu pasniegšanas ceremoniju | Sarīkota viena apliecinājumu pasniegšanas ceremonija | 1 pasākums gadā | LNKC | Pašvaldības | Sarīkotas 2 NKM elementu apliecinājumu pasniegšanas ceremonijas – 29.03.2019. Krapē (2018.gada apliecinājumi) un 06.12.2020 LU Dabaszinātņu centrā (2019.gada apliecinājumi) |
| 3.2. | Izveidot metodisko materiālu par NKM | Sagatavots un izdots metodiskais materiāls | Izdota grāmata | LNKC |  | 2019.gada nogalē izdota grāmata (latviešu un angļu valodās) „Latvijas NKM – nacionālais saraksts”(3000 eks.) |
| 3.3. | Organizēt NKM popularizēšanas pasākumu „Satiec savu meistaru!” | Popularizēts NKM | Pasākums notiek vismaz 30 Latvijas vietās | LNKC | Pašvaldības, NVO | Pasākums notika 159 vietās, piedalījās 306 meistari, pasākumu apmeklēja 3485 apmeklētāji. Iesaistītas 64 pašvaldības |
| 3.4. | Organizēt pasākumu „Novadu dienas” | Organizētas Novadu dienas Rīgā | 1 pasākums gadā | LNKC | LEBM, Pašvaldības | Organizēts pasākums LEBM 15.06.2019.  Piedalījās 125 etnogrāfiskie ansambļi un folkloras kopas, pasākumu apmeklēja 1087 skatītāji |
| 3.5. | Organizēt Latvijas Tautas mūzikas svētkus (tautas mūzikas instrumentu spēles tradīciju pārmantošana) | Organizēti Latvijas Tautas mūzikas svētki | 1 pasākums gadā | LNKC | Pašvaldības | Organizēts pasākums Jaunjelgavā,  piedalījās 40 tautas mūzikas kolektīvi |
| 3.6. | Organizēt tautas mūzikas festivālu „Dzīvā mūzika” | Organizēts tautas mūzikas festivāls | 1 pasākums gadā | NVO | LNKC | Pasākums notika Rīgā un Cēsīs.  Piedalījās tautas mūzikas ansambļi, etnogrāfiskie ansambļi, instrumentu spēlmaņi, kā arī dalībnieki no Krievijas, Baltkrievijas, Lietuvas, Anglijas |
| 3.7. | Organizēt tematiskas tautas lietišķās mākslas žanru izstādes | Organizēta izstāde | Organizēta vismaz 1 izstāde. Izvērtēti tautas lietišķās mākslas amatnieku darbi | LNKC | NVO | Organizēta izstāde „Metāls un rotas” Latvijas Dzelzceļa vēstures muzejā |
| 3.8. | Organizēt lietišķās mākslas pasākumu „Podnieku dienas” | Sekmēta tautas amatniecības tradīciju – ilgtspējīga attīstība un tālāknodošana | Organizēta konference, izstāde un cepļa kurināšana | Rēzeknes novada pašvaldība | LNKC,  NVO | Organizēts pasākums Rēzeknē un Rēzeknes novadā, konferencē piedalījās 40 dalībnieki, cepļa kurināšanā -90 interesenti |
| 3.9. | Organizēt stāstnieku pasākumus | Sekmēta ilgtspējīgu stāstniecības tradīciju saglabāšana, attīstīšana un tālāknodošana | Sarīkoti pasākumi: Kurzemes stāstnieku festivāls „Ziv zup”, Zemgales stāstnieku festivāls „Gāž podus Rundālē”; Vidzemes stāstnieku festivāls „Stāsti krēslā” un Latgales stāstnieku festivāls „Omotu stuosti” | Biedrība „Latvijas stāstnieku asociācija” | UNESCO LNK, pašvaldības | Organizēti pasākumi Kuldīgā, Rundālē, Valmierā un Preiļos |
| **4. Rīcības virziens** | | **NKM tematu iekļaušana formālās un neformālas izglītības programmu saturā, t.sk. speciālistu un pedagogu sagatavošana un kopienu iesaiste šādu programmu veidošanā un īstenošanā** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde  2019.gadā |
| 4.1. | Nodrošināt tradicionālās dejas kursus | Kursi sagatavoti un īstenoti | Kursu programmu apguvuši interesenti | LNKC | NVO | Kursu programmu  apguvuši 33 interesenti |
| 4.2. | Nodrošināt tradicionālo instrumentu spēles kursus | Sagatavoti un īstenoti kursi | Kursu programmu apguvuši interesenti | LNKC | NVO | Kursu programmu  apguvuši 23 interesenti |
| 4.3. | Nodrošināt krāsošanas tradīcijām veltītu semināru | Sarīkots un īstenots seminārs | Seminārā piedalījušies interesenti | LNKC |  | Seminārs notika Līgatnē, piedalījās eksperti no Norvēģijas, Igaunijas un Latvijas, semināru apmeklēja 23 interesenti |
| 4.4. | Nodrošināt cimdu adīšanas semināru | Sarīkots un īstenots seminārs | Seminārā piedalījušies interesenti | LNKC |  | Seminārs notika Baltinavā, to apmeklēja 22 interesenti |
| 4.5. | Nodrošināt kursus „Pastalu, vainagu un mezglu siešanas darbnīcas” | Sagatavoti un īstenoti kursi | Kursu programmu apguvuši interesenti | LNKC |  | Kursi notika Rīgā, kursu programmu apguvuši 24 interesenti |
| **5. rīcības virziens** | | **Cita veida administratīvais, tehniskais, organizatoriskais, juridiskais, metodiskais un finansiālais atbalsts kopienām un citām NKM saglabāšanā iesaistītajām pusēm** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde  2019.gadā |
| 5.1. | Sagatavot NKM plāna 2021 – 2027 projektu atbilstoši valsts kultūrpolitikas pamatnostādnēm | Noteikti rīcības virzieni un īstenojamie uzdevumi NKM jomā laika posmam 2021. – 2027. | Sagatavots un MK apstiprināšanai iesniegts plāna projekts | LNKC | KM | Uzdevums turpinās 2020.gadā |
| 5.2. | Organizēt seminārus par NKM aktuālajiem jautājumiem | Regulāri informēta sabiedrība, veicināta tās izpratne par NKM saglabāšanas un attīstības jautājumiem | Nodrošināti vismaz 3 semināri | LNKC | Pašvaldības NVO | 1) Nodrošināti 2 semināri Rēzeknē un Liepājā;  2) Par NKM informēts 5 reģionālajos semināros (Riebiņos, Mazsalacā, Kuldīgā, Jēkabpilī, Rīgā) kultūras centru darbiniekiem |
| 5.3. | Nodrošināt NKM padomes darbību NKM saglabāšanai un attīstībai, t.sk. Latvijas NKM saraksta izveides un darbības pārraudzībai | Nodrošināta NKM padomes darbība, vismaz 2 sēdes gadā | Pieņemtie lēmumi | LNKC |  | Nodrošinātas 3 NKM padomes sēdes |
| 5.4. | Pilnveidot atbalsta mehānismu NKM sarakstā iekļauto vērtību pārmantojamība, tostarp rūpējoties par vietējo kultūrtelpu savdabības saglabāšanu | NKM sarakstā iekļauto kultūrtelpu pārstāvjiem ir pieejams finansējums sava NKM saglabāšanai un attīstīšanai | Noslēgti vismaz 2 finansējuma līgumi ar NKM sarakstā iekļauto kultūrtelpu pārstāvjiem | KM, LNKC | NVO | Noslēgti 2 finansējuma līgumi:  1) Suitu kultūrtelpas pārstāvjiem;  2) Lībiešu kultūrtelpas pārstāvjiem |

**VI. Nemateriālā kultūras mantojuma saglabāšanas un attīstības plāns 2020.gadam**

Plāns strukturēts saskaņā ar NKM 9.panta otrajā daļā noteiktajiem kritērijiem.

Plāna mērķis: nodrošināt nemateriālā kultūras mantojuma ilgtspēju, stiprinot NKM saglabāšanas mērķtiecīgam atbalstam nepieciešamo vidi un apstākļus, iesaistot sabiedrību un koordinējot valsts pārvaldes, pašvaldību un institūciju sadarbību NKM elementu atklāšanā, pētīšanā, popularizēšanā un saglabāšanā.

1. Rīcības virziens: Nacionālajā NKM sarakstā un Konvencijas sarakstos iekļauto NKM elementu ilgtspējas nodrošināšana;
2. Rīcības virziens: NKM elementu atklāšana (identificēšana), dokumentēšana un pētniecība;
3. Rīcības virziens: NKM iedzīvināšana, vērtības nostiprināšana, attīstīšana un popularizēšana;
4. Rīcības virziens: NKM tematu iekļaušana formālās un neformālas izglītības programmu saturā, t.sk. speciālistu un pedagogu sagatavošana un kopienu iesaiste šādu programmu veidošanā un īstenošanā;
5. Rīcības virziens: cita veida administratīvais, tehniskais, organizatoriskais, juridiskais, metodiskais un finansiālais atbalsts kopienām un citām NKM saglabāšanā iesaistītajām pusēm.

|  |  |  |  |  |  |  |
| --- | --- | --- | --- | --- | --- | --- |
| **Plāna mērķis** | | **Nodrošināt NKM ilgtspēju, stiprinot NKM saglabāšanas mērķtiecīgam atbalstam nepieciešamo vidi un apstākļus, iesaistot sabiedrību un koordinējot valsts pārvaldes, pašvaldību un institūciju sadarbību NKM elementu atklāšanā, pētīšanā, popularizēšanā un saglabāšanā** | | | | |
| **Politikas rezultāts un rezultatīvie rādītāji** | | **Nodrošināta NKM apzināšana, saglabāšana, sabiedrības izglītošana** | | | | |
| **1. Rīcības virziens** | | **Nacionālajā NKM sarakstā un Konvencijas sarakstos iekļauto NKM elementu ilgtspējas nodrošināšana** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 1.1. | Nodrošināt pieteikumu iesniegšanu NKM elementu iekļaušanai Nacionālajā NKM sarakstā | Reizi gadā izsludināta pieteikumu iesniegšana | Iesniegti un izvērtēti vismaz 3 pieteikumi | LNKC  NKM padome | KM | 31.12.2020. |
| 1.2. | Nodrošināt fiziskām un juridiskām personām pretendēt uz finansējumu VKKF noteiktajā kārtībā NKM sarakstā un Konvencijas sarakstos iekļauto elementu saglabāšanai | Reizi gadā izsludināts viens projektu konkurss | Konkursa kārtībā izvērtēti pieteikumi, piešķirts finansējums | VKKF | KM | 31.12.2020. |
| 1.3. | Nodrošināt sabiedrībai informāciju par NKM | Izstrādāta un valsts finansēta NKM tīmekļa vietne | 1 jauna tīmekļa vietne | KISC, LNB,  LNKC | NVO | 31.12.2020. |
| 1.4. | Nodrošināt atvērtās piekļuves repozitoriju t.sk. LFK digitālā arhīva garamantas.lv darbību, nodrošināt datu bāzes atklātā un dokumentētā NKM popularizēšanai | Ieskenētas, aprakstītas un tiešsaistē publicētas NKM datu kopas | Sabiedrībai nodrošināta pieeja vismaz 25% no šobrīd esošajiem krājumu materiāliem | LFK, augstskolas informatīvās un kultūras institūcijas (bibliotēkas muzeji) | NVO | 31.12.2020. |
| **2. Rīcības virziens** | | **NKM elementu atklāšana (identificēšana), dokumentēšana un pētniecība** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 2.1. | Veicināt sabiedriskas iniciatīvas NKM apzināšanai un dokumentēšanai (akcijas, konkursi, u.c.) | Apkopoti jauni NKM dati, ieskenētas, aprakstītas un publiskošanai sagatavotas NKM datu kopas | 1 konkurss vai akcija gadā | LFK, augstskolas  LKA ZPC,  NVO | Pašvaldības  NVO | 31.12.2020. |
| 2.2. | Veicināt un popularizēt NKM pētniecību un dokumentēšanu savas iestādes kompetences ietvaros | Pētnieki piedalījušies Latvijas un starptautiskos zinātniskos forumos, konferencēs vai organizējuši tās, nodrošinātas publikācijas | Organizēts 1 seminārs/  konference  gadā  1 publikācija gadā | LFK  RTA  LKA  JVLMA  LU  DU  Liepājas Universitāte | LU LFMI izdevniecība, apgāds „Zinātne” | 31.12.2020. |
| **3. Rīcības virziens** | | **NKM iedzīvināšana, vērtības nostiprināšana, attīstīšana un popularizēšana** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 3.1. | Vienotas terminoloģijas izveide | Definēts darba uzdevums. Izveidota starpinstitūciju darba grupa | Notikušas vismaz 2 darba grupas sanāksmes | LNKC | KM, augstskolas, UNESCO, NVO | 31.12.2020. |
| 3.2. | Īstenot akcijas un pasākumus, veicinot dažādu NKM jomu attīstību un vairojot sabiedrības izpratni par to vērtību | Popularizētas NKM meistaru prasmes sabiedrībā | 4 pasākumi  („Satiec savu meistaru”, stāstniecības pasākums, festivāls „Dzīvā mūzika”,  amatniecība, tautas lietišķās mākslas izstāde) | LNKC | Pašvaldības | 31.12.2020. |
| 3.3. | Uzsākts darbs pie starptautiskā folkloras festivāla „Baltica 2021” | Izstrādāta mākslinieciskā koncepcija, nodrošinātas skates | Izsludināts mākslinieciskās koncepcijas konkurss, notikušas skates reģionos | LNKC | Pašvaldības | 31.12.2020. |
| 3.4. | Veicināt NKM vērtību atpazīstamība Latvijā un pasaulē | Sabiedrība iepazīstināta ar NKM vērtībām | Nodrošināta informācija sociālajos medijos, reģionālajos medijos | LIAA Tūrisma departaments, LNKC  NVO | LNKC | 31.12.2020. |
| **4. Rīcības virziens** | | **NKM tematu iekļaušana formālās un neformālas izglītības programmu saturā, t.sk. speciālistu un pedagogu sagatavošana un kopienu iesaiste šādu programmu veidošanā un īstenošanā** | | | | |
| Nr. p.k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 4.1. | Izstrādāt un īstenot programmas NKM lietpratēju (meistaru) zināšanu un prasmju tālāknodošanai un apmācībai | Izstrādātas un īstenotas programmas, VKKF konkursu kārtībā | 1 programma gadā | VKKF | NVO | 31.12.2020. |
| 4.2. | Nodrošināt metodiskus materiālus dažādās NKM jomās, sniedzot atbalstu sabiedrības iniciatīvām NKM saglabāšanā un tālāknodošanā | Izstrādāti un izdoti izglītojoši, informatīvi u.c. materiāli | Vismaz 1 metodisks/ informatīvs materiāls gadā | LNKC | NVO | 31.12.2020. |
| 4.3. | Aprobēt, pilnveidot un ieviest jauno mācību saturu (arī kultūras izpratnes un pašizpausmes mākslā mācību jomā, kurā iekļauti NKM saistītie temati (turpmāk – KIPM) un mācīšanās pieeju pirmsskolas izglītībā un pamatizglītībā | Tiek ieviests jaunais mācību saturs un mācīšanās pieeja KIPM pirmsskolas izglītībā un pamatizglītībā | Izstrādāts mācību metodiskais līdzeklis pirsmskolas mācību programmas īstenošanai un 4 KIPM pamatizglītības mācību priekšmetu programmas | IZM | VISC | 31.08.2020. |
| 4.4. | Aprobēt, pilnveidot un ieviest jauno mācību saturu un mācīšanās pieeju KIPM vispārējā vidējā un profesionālajā izglītībā | Tiek ieviests jaunais mācību saturs un mācīšanās pieeja KIPM vispārējā vidējā un profesionālajā izglītībā | Izstrādātas 5 KIPM pamatkursu programmas vispārējā vidējā izglītībā | IZM | VISC | 31.08.2020. |
| 4.5. | Nodrošināt KIPM atbalsta materiālu, informatīvo un skaidrojošo materiālu izstrādi visos izglītības posmos un ievietošanu digitālajā resursu krātuvē | Izstrādāti un ievietoti digitālajā resursu krātuvē atbalsta materiāli, informatīvi un skaidrojošie materiāli visos izglītības posmos KIPM jomā | Izstrādāti un ievietoti digitālajā resursu krātuvē 10 KIPM atbalsta materiāli pedagogiem pirmsskolas, pamatskolas (1., 4. un 7.klase) un vispārējās vidējās izglītības pamatkursos (10.klase) | IZM | VISC | 30.09.2020. |
| 4.6. | Izveidot un papildināt lekciju kursu LMA un LKA, iepazīstinot studentus ar Latvijas materiālo un nemateriālo kultūras mantojumu | Veicināta studējošo izpratne un kompetence par NKM | Izveidots viens jauns/ papildināts viens esošais lekciju kurss | LMA, LKA,  LU |  | 31.12.2020. |
| 4.7. | Veicināt izpratni par dažādām NKM jomām, atjaunot, uzturēt un attīstīt mutvārdu, dejošanas un muzicēšanas tradīcijas | Rosināta bērnu un jauniešu pašizpausme mūsdienu tautas mutvārdu kultūrā, kā arī veicināta vēlme dziedāt un dejot lokālās tradīcijās sakņotu repertuāru | Sarīkots vismaz 1 stāstnieku,  tradicionālās dziedāšanas,  dejošanas un  muzikantu sarīkojums bērniem un jauniešiem;  Bērnu un jauniešu folkloras kopu reģionālie sarīkojumi un nacionālais sarīkojums | Tradicionālās kultūras biedrība “Aprika” | VISC | 31.12.2020. |
| 4.8. | Nodrošināt apmācības programmas pieaugušajiem tradicionālo instrumentu spēles apguvē | Nodrošināta iespēja apgūt NKM vērtības mūžizglītības ietvaros | Sarīkoti instrumentu spēles apmācības kursi reizi gadā | NVO „Skaņu māja” | LNKC  VKKF | 31.12.2020. |
| 4.9. | Nodrošināt apmācības programmas lauku kopienu pārstāvjiem dažādās NKM jomās (tradicionālā lauksaimniecība, amatniecība, u.c.) | Nodrošinātas apmācības | Nodrošināt apmācības programmas lauku kopienu pārstāvjiem dažādās NKM jomās (tradicionālā lauksaimniecība, amatniecība, u.c.) | ZM |  | 31.12.2020. |
| 4.10. | Veidot neformālās izglītības programmas muzejos un bibliotēkās NKM vērtības nostiprināšanai | Izveidotas apmācību programmas | Izveidota vismaz 1 programma | Muzeji un bibliotēkas | LNKC | 31.12.2020. |
| **5. rīcības virziens** | | **Cita veida administratīvais, tehniskais, organizatoriskais, juridiskais, metodiskais un finansiālais atbalsts kopienām un citām NKM saglabāšanā iesaistītajām pusēm** | | | | |
| Nr. p. k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 5.1. | Rosināt vietējās pašvaldības, izstrādājot jaunus vai aktualizējot esošos vietējo pašvaldību teritorijas attīstības plānošanas dokumentus[[4]](#footnote-4), tajos ietvert NKM attīstības aspektus. | Veicināta NKM attīstības aspektu iekļaušana pašvaldību plānošanas dokumentos | Vismaz 2 jaunajos pašvaldību teritorijas plānošanas dokumentos ietverti NKM attīstības aspekti  Aktualizēti esošie plānošanas dokumenti | Latvijas pašvaldības | LNKC  VARAM  LPS | 31.12.2020. |
| 5.2. | Radīt priekšnosacījumus finansiāla atbalsta mehānismiem vai programmām NKM saglabāšanai lauku un pilsētu kopienās kārtējā plānošanas perioda 2021. – 2027. ietvaros | Nodrošināts atbalsts kopienām sava NKM saglabāšanā, kopšanā un popularizēšanā | Izstrādāti priekšlikumi nemateriālā kultūras mantojuma jomā nepieciešamajiem valsts atbalsta pasākumiem, tai skaitā finanšu instrumentiem, kas iesniegti FM.  Radīti priekšnosacījumi atbalsta mehānismiem „Leader” programmā 2021. – 2027. | ZM | KM  LNKC | 31.12.2020. |

**VII. Ietekmes novērtējums uz valsts un pašvaldību budžetu**

Plāns tiek īstenots institūciju budžeta ietvaros.

Kultūras ministrs N.Puntulis

Vīza: Valsts sekretāre D.Vilsone

Pujāte 67228985

[Signe.Pujate@lnkc.gov.lv](mailto:Signe.Pujate@lnkc.gov.lv)

Pāvulēna 67228985

[Sarmite.Pavulena@lnkc.gov.lv](mailto:Sarmite.Pavulena@lnkc.gov.lv)

1. <http://www.unesco.org/eri/la/convention.asp?KO=17116&language=E> [↑](#footnote-ref-1)
2. [https://ich.unesco.org/en/lists?text=&country[]=00121&multinational=3&display1=inscriptionID#tabs](https://ich.unesco.org/en/lists?text=&country%5b%5d=00121&multinational=3&display1=inscriptionID#tabs) [↑](#footnote-ref-2)
3. <https://ich.unesco.org/en/lists> [↑](#footnote-ref-3)
4. Noteikti Teritorijas attīstības plānošanas likumā <https://likumi.lv/doc.php?id=238807> [↑](#footnote-ref-4)